Lav et referat af nedenstående tekst:

Tekst:
- Vi har helt sikkert travlt de næste to, tre, fire måneder. Sådan siger Morten Skov, der er værkfærer ved N.O. Jensen i Aalborg. På værkstedet har man netop modtaget de første biler, der blev beskadiget under uvejret i Italien. Det er cirka to uger siden, at et voldsomt haglvejr hærgede Norditalien, hvor mange danskere var på ferie. Mange nordjyske biler blev skadet, og det giver både travlhed - og ventetid ved automekanikerne. - Det er et større omfang. Der er mere på bilen, der er skadet. Det er typisk hele vejen rundt: Hjelm, tag, bagende, en hel side som har fået en masse buler, forklarer Morten Skov, da han ser en af bilerne an. Han skal bruge mange timer på værkstedet, før de haglskadede biler atter er klar til at komme ud på vejene. Det vurderes, at omkring en tredjedel af de biler, der kommer hjem fra Italien, er totalskadede. Resten kan repareres. Nogle kunder må vente De mange reparationstunge biler betyder, at man på værkstedet er nødt til at lave en benhård prioritering, og det får betydning for de kunder, der har biler med ikke-akutte skader. - Der er jo nogle kunder, hvor vi må sige: "Din bil kan der køres i, så den er vi altså nødt til at vente med, fordi vi har nogle andre her, der ikke kan køre i deres egen bil". Op mod 800 danske biler blev beskadiget under uvejret i Italien. Hvor mange der ender hos N. O. Jensen, er for tidligt at sige. - Det har vi slet ikke overblikket over endnu, fordi vi får stadig opkald på, at biler begynder at komme hjem,  og at de har haglskader, og så skal vi have dem ind og have dem besigtiget og have planlagt, hvornår vi kan klare opgaven.

Referat:
Hundredevis af biler blev skadet af det enorme haglvejr i Italien, og det får nu også konsekvenser i Nordjylland.